پاکیستان رایونونو تاریخ بویونجا بیر چوْخ دوولت ایشقال ائتمیش‌دیر. ایسلام بۇ رایون‌دا ۱۱-اینجی عصرده قزنه‌لی‌لر دؤولتی دؤورونده یاییلمیش‌دیر. سولطان موحممد قزنوی ۱۰۰۰ ایله ۱۰۲۶ اینجی ایل‌لرده بوگون کی پاکیستانا بیر چوْخ آخین (هوجوم) ائتمیش‌دیر. آخین‌لارلا بیرلیک‌ده ایسلام عالیم‌لری بۇ رایون‌دا ایسلامین یاییلماسیندا تاثیرلی اوْلموشدولار. داها سوْنرا رایوندا بؤیوک موغول ایمئپرییاسی قویولموشدور. موغول ایمپئرییاسی دوؤرونده پاکیستان رایونو و قوزئی هیندیستان رایون‌لاری تمامی‌ایله ایسلامی اوْلموشدور. ۱۹-اینجی عصرده اینگیلیس‌لر پاکیستان و هیندیستان رایون‌لارینی ایشقال ائتمیش‌دی‌لر. بیرینجی دونیا موحاریبه‌سیندن سوْنرا رایون‌دا اینگیلیس حاکیمییه‌تی تأثیری آزالمیشدیر و موسلمان‌لارایله هیندولار آراسیندا داخیلی موناقیشه‌لر باشلامیشدیر. قانلی موحاریبه‌لر سوْنوندا اینگیلیس حاکیمییه‌تینده اوْلان گونئی آسیا تورپاق‌لارین‌دا موسلمان‌لارین چوق اولدوغو رایون‌لاردا پاکیستان دولتی قورولموشدور. پاکیستان ۱۹۴۷ اینجی ایلده موستقیل دوولت اوْلموشدور.